**Plani i leksionit**

Leksionet 1.2.3 (Dispozitat procedurale sipas Konventës së Budapestit)

|  |  |  |
| --- | --- | --- |
| Leksioni 1.2.3 (Rregullorja) | | Kohëzgjatja: 150 minuta |
| **Burimet që kërkohen:**   * PC/Laptop me programe në versione të pajtueshme me materialet e përgatitura * Projektor dhe ekran. * Qasje në Internet (nëse është e mundur). * Letër shkrimi dhe lapsa për pjesëmarrësit. | | |
| **Qëllimi i sesionit:**  Qëllimi i përgjithshëm i këtij sesioni është t’u japë pjesëmarrësve një ide gjithëpërfshirëse të të drejtave procedurale që lidhen me krimin kibernetik dhe provat elektronike, sikurse ato parashikohen në Konventën e Budapestit. | | |
| **Objektivat:**  Në fund të leksionit, pjesëmarrësit do të jenë në gjendje të:   * Shpjegojnë dispozitat procedurale të Konventës së Budapestit. * Shpjegojnë rëndësinë e kushteve dhe mbrojtjeve dhe mënyrën se si ato mund të përcaktohen. | | |
| **Udhëzime për trajnerin**  Ky sesion është përgatitur për t’u dhënë pjesëmarrësve një ide të përgjithshme rreth të drejtave procedurale që lidhen me krimin kibernetik dhe provat elektronike. Sesioni është ndarë në tre pjesë, përveç prezantimit dhe konkluzioneve. Pjesa e parë e sesionit trajton të drejtat procedurale të Konventës së Budapestit për Krimin kibernetik. Këto diapozitiva paraqesin tekstin e çdo të drejte procedurale të Kapitullit 2, Seksionit 2 të Konventës së Budapestit për Krimin kibernetik si edhe diapozitivat e hollësishme që shpjegojnë çdo element të secilit nen. Pjesa e dytë e sesionit mbulon kushtet dhe mbrojtjet e lidhura me të drejtat procedurale. | | |
| **Përmbajtja e leksionit** | | |
| **Numrat e diapozitivave** | **Përmbajtja** | |
| 1 deri në 4 | Diapozitivat e para parashikojnë strukturën dhe objektivat e këtij sesioni. Pjesëmarrësve duhet t’u jepet mundësia të bëjnë pyetje paraprake që mund të kenë në lidhje me strukturën dhe objektivat e sesionit. | |
| 5 deri në 124 | Këto diapozitiva mbulojnë dispozitat e të drejtës procedurale sipas Kapitullit II, Seksionit 2 të Konventës së Budapestit. Trajneri duhet që së pari t’i prezantojë të pranishmit me përkufizimet bazë të tilla si “të dhëna kompjuterike”, “të dhëna për përmbajtjen”, “të dhëna për trafikun” dhe “ofruesi i shërbimit” sikurse ato përdoren në Konventën e Budapestit. Pas kësaj, trajneri kërkohet të mbulojë tekstin dhe shpjegimet e hollësishme të të drejtave procedurale të mëposhtme të Konventës së Budapestit:  a. Ruajtja e përshpejtuar e të dhënave kompjuterike të mbajtura (Neni16).  b. Ruajtja e përshpejtuar dhe publikimi i pjesshëm i të dhënave të ruajtura të trafikut (Neni17).  c. Urdhër për prodhimin (e të dhënave) (Neni 18).  d. Kontrolli dhe sekuestrimi i të dhënave të ruajtura kompjuterike (Neni19).  e. Mbledhje në kohë reale e të dhënave të trafikut (Neni20).  f. Përgjimi i të dhënave për përmbajtjen (Neni21).  Pjesëmarrësit duhet të njihen me elementët e rëndësishëm të këtyre neneve të së drejtës procedurale të Konventës së Budapestit. Elementët e rëndësishëm të secilit Nen janë shënuar secili me tekst të kuq, dhe çdo element i veçantë i theksuar me të kuq pasohet nga diapozitiva me shpjegime të elementit të mëparshëm. Trajneri mund të zgjedhë të mos i përdorë këto diapozitiva të hollësishme jo thelbësore; por është e rëndësishme që secila nga të drejtat procedurale të shpjegohet me hollësi të mjaftueshme. | |
| 125 deri në 139 | Kjo pjesë sheh kushtet dhe mbrojtjet e ofruara nga Konventa e Budapestit, dhe shpjegon elementët e Nenit 15. Kjo pjesë mbulon gjithashtu edhe të drejtat e garantuara nga Konventa Evropiane për të Drejtat e Njeriut dhe Konventa Ndërkombëtare për të Drejtat Civile dhe Politike.  Është me rëndësi që këto diapozitiva të paraqiten në mënyrë të tillë që të theksojë aspektet praktike që delegatët do të duhej të merrnin parasysh gjatë ushtrimit të të drejtave procedurave, apo kur merren me ushtrimin e të drejtave procedurale. Për shembull, pjesëmarrësit duhet të bëhen të ndërgjegjshëm për të drejtat e ndryshme që mund të cenohen në çdo proces të krimit kibernetik dhe se si këto të drejta mund të mbrohen. | |
| 140 deri në 142 | Trajneri duhet të përmbledhë objektivat e sesionit me pjesëmarrësit dhe t’u japë atyre mundësinë të bëjnë çdo pyetje që mund të kenë në lidhje me materialet e mbuluara në këtë modul. | |
| **Ushtrime praktike**  Në këtë leksion nuk parashikohen ushtrime praktike. | | |
| **Vlerësimi/Kontrolli i njohurive**  Për këtë sesion, nuk është përgatitur ndonjë vlerësim formal. Trajneri inkurajohet të kontrollojë njohuritë dhe të kuptuarit e leksionit duke bërë pyetjet përkatëse gjatë gjithë sesionit. | | |