**Plani i leksionit**

Leksionet 1.2.2 (Dispozitat substanciale të Konventës së Budapestit)

|  |  |  |
| --- | --- | --- |
| **Leksioni** 1.2.2 (Dispozitat substanciale të Konventës së Budapestit) | | Kohëzgjatja: 120 minuta |
| **Burimet që kërkohen:**   * PC/Laptop me programe në versione të pajtueshme me materialet e përgatitura * Projektor dhe ekran. * Qasje në Internet (nëse është e mundur). * Letër shkrimi dhe lapsa për pjesëmarrësit. | | |
| **Qëllimi i sesionit:**  Qëllimi i përgjithshëm i këtij sesioni është t’i pajisë pjesëmarrësit me një ide të përgjithshme të ligjeve substanciale për krimin kibernetik, duke përfshirë veprat kundër konfidencialitetit, integritetit dhe disponueshmërisë së të dhënave dhe sistemeve kompjuterike dhe veprave të lidhura me shkeljen e të drejtës së autorit dhe të drejta të lidhura. | | |
| **Objektivat:**  Në fund të leksionit, pjesëmarrësit duhet të jenë në gjendje të:   * Shpjegojnë dispozitat substanciale të së drejtës penale dhe të identifikojnë faktorët kyç të përdorur për të përshkruar krimet e bazuara në Konventën e Budapestit. * Analizojnë nevojat dhe të mirat e harmonizimit të legjislacionit të vendit me instrumentet ndërkombëtare, në veçanti, me Konventën e Budapestit. | | |
| **Udhëzime për trajnerin**  Ky sesion është përgatitur për t’u dhënë pjesëmarrësve një ide gjithëpërfshirëse rreth dispozitave materiale për krimin kibernetik. Sesioni është ndarë në tre pjesë, përveç hyrjes dhe përfundimeve. Pjesa e parë e sesionit trajton veprat substanciale të Konventës së Budapestit për krimin kibernetik. Këto diapozitiva japin tekstin e çdo vepre në Kapitullin 2, Seksionin 1 të Konventës së Budapestit për krimin kibernetik, si edhe diapozitiva të hollësishme që shpjegojnë secilin prej elementëve të çdo neni. Pjesa dytë e sesionit mbulon veprat substanciale sipas legjislacionit të vendit. Së fundi, pjesa e tretë përmban raste studimore që lidhen me materialet e mbuluara në këtë sesion. | | |
| **Përmbajtja e leksionit** | | |
| **Numrat e diapozitivave** | **Përmbajtja** | |
| 1 deri në 3 | Diapozitivat e para përcaktojnë strukturën dhe objektin e këtij sesioni. Pjesëmarrësit do të kenë rastin të bëjnë pyetje paraprake që mund të kenë në lidhje me strukturën dhe objektivat e sesionit. | |
| 4 to 115 | Kjo pjesë mbulon veprat substanciale sipas Kapitullit II, Seksionit 1 të Konventës së Budapestit. Diapozitivat e këtij seksioni janë ndarë në katër nën/pjesë:  1. Veprat kundër konfidencialitetit, integritetit dhe disponueshmërisë së të dhënave dhe sistemeve kompjuterike.  a. Qasja e paligjshme (Neni 2).  b. Përgjimi i paligjshëm (Neni 3).  c. Ndërhyrje në të dhëna (Neni 4).  d. Ndërhyrje në sistem (Neni 5).  e. Keqpërdorimi i pajisjeve (Neni 6).  2. Vepra të lidhura me kompjuterë.  a. Falsifikimi i lidhur me kompjuterë (Neni 7).  b. Mashtrimi i lidhur me kompjuterë (Neni 8).  3. Vepra të lidhura me përmbajtjen.  a. Vepra të lidhura me pornografinë e fëmijëve (Neni 9).  4. Vepra të lidhura me shkeljen e të drejtës së autorit dhe të drejtave të lidhura.  a. vepra të lidhura me shkelje të së drejtës së autorit dhe të drejtave të lidhura (Neni 10).  Pjesëmarrësit duhet të njihen me elementët e rëndësishëm të këtyre dispozitave të Konventës së Budapestit. Elementët e rëndësishëm të secilit Neni janë shënuar secili me tekst me ngjyrë të kuqe dhe secili element i veçantë i nënvizuar pasohet nga diapozitivat me shpjegime të elementit të mëparshëm. Trajneri mund të zgjedhë të mos i përdorë këto diapozitiva të hollësishme dhe jo thelbësore; por ka rëndësi që secila vepër të shpjegohet me hollësi të mjaftueshme. | |
| 116 deri në 142 | Këto diapozitiva përmbajnë raste të veçanta studimore. Secili rast studimor përbëhet nga fakte të shkurtra që lidhen me materialet e mbuluara në këtë sesion. Trajneri duhet së pari të lexojë me zë të lartë faktet e një rasti studimor, dhe pastaj t’u japë të pranishmëve mundësi të propozojnë përgjigje. Trajnerit mund t’i duhet të ndërhyjë dhe t’i udhëheqë të pranishmit në lidhje me përgjigje të mundshme. Trajneri duhet të sigurojë që kjo pjesë e sesionit të jetë ndëraktive meqë duhet t’i japë trajnerit mundësinë për të matur efikasitetin e trajnimit. | |
| 143 deri në 145 | Trajneri duhet të përmbledhë objektivat e sesionit me delegatët dhe t’u japë atyre mundësinë të bëjnë pyetje në lidhje me materialet e mbuluara në këtë modul. | |
| **Ushtrime praktike**  Në këtë leksion nuk parashikohen ushtrime praktike. | | |
| **Vlerësimi/Kontrolli i njohurive**  Për këtë sesion, nuk është përgatitur ndonjë vlerësim formal. Trajneri inkurajohet të kontrollojë njohuritë dhe të kuptuarit e leksionit duke bërë pyetjet përkatëse gjatë gjithë sesionit. Trajneri duhet gjithashtu të përdorë raste studimore për të matur nëse objektivat e sesionit janë realizuar. | | |