**Plani i leksionit**

Leksioni 1.3.5 (Bashkëpunimi Publik Privat)

|  |  |  |
| --- | --- | --- |
| Leksioni 1.3.5 (Bashkëpunimi publik privat) | | Kohëzgjatja: 90 minuta |
| **Burimet që kërkohen:**   * PC/Laptop me program në version të pajtueshëm me materialet e përgatitura. * Projektor dhe ekran. * Qasje në Internet (nëse ka). * Fletë pune dhe lapsa për nxënësit. | | |
| **Qëllimi i sesionit:**  Qëllimi i përgjithshëm i këtij sesioni është t’u japë pjesëmarrësve një ide të përgjithshme rreth mjeteve dhe kanaleve të disponueshme për bashkëpunim midis sektorit publik dhe privat, si në vend ashtu edhe në shkallë ndërkombëtare, me qëllim për të luftuar krimin kibernetik. | | |
| **Objektivat:**  Në fund të leksionit, nxënësit do të jenë në gjendje të:   * Pranojnë faktin se bashkëpunimi me sektorin privat është thelbësor për qëllimet e luftës kundër krimit kibernetik. * Identifikojnë nivelet e bashkëpunimit me sektorin e brendshëm (bashkëpunim i detyruar dhe vullnetar). * Identifikojnë instrumentet e ndryshme në legjislacionin e vendit që bëjnë të mundur bashkëpunimin e detyruar midis agjencive ligjzbatuese dhe sektorëve të brendshëm të industrisë. * Njohin sfidat e paraqitura nga të dhënat në re, në lidhje me kryerjen e hetimeve të krimit kibernetik. * Identifikojnë shkallët e ndryshme në të cilat bashkëpunimi mund të zhvillohet me sektorët e industrisë së huaj. * Shpjegojnë pengesat që agjencitë ligjzbatuese kanë për sa i takon sigurimit të të dhënave të mbajtura nga ofruesit shumëkombësh të shërbimit. * Identifikojnë se bashkëpunimi mund të realizohet zyrtarisht përmes qeverive apo në mënyrë informale drejtpërdrejt nga punonjësit e zbatimit të ligjit me ofruesit shumëkombësh të shërbimit. * Diskutojnë shembuj të bashkëpunimit me ofruesit shumëkombësh të shërbimit në sigurimin e qasjes në të dhëna. * Përcaktojnë sfidat që hasen zakonisht në lidhje me bashkëpunimin e drejtpërdrejt me ofruesit shumëkombësh të shërbimit. | | |
| **Udhëzime për trajnerin**  Bashkëpunimi publik privat është me rëndësi maksimale në luftën globale kundër krimit kibernetik. Ky sesion është përgatitur me idenë për t’u ofruar pjesëmarrësve një ide gjithëpërfshirëse të bashkëpunimit publik privat, si në kuadër të brendshëm ashtu edhe të jashtëm. Ky sesion është ndarë në katër pjesë, përveç hyrjes dhe përfundimeve. Pjesa e parë mbulon përkufizimet bazë të termave,, duke përfshirë të dhënat në re, si edhe sfidat që të dhënat në re përbëjnë për ligjet procedurale mbi provat elektronike. Pjesa e dytë trajton bashkëpunimin publik privat në kontekst të brendshëm, duke përfshirë bashkëpunimin e detyruar dhe vullnetar. Pjesa e tretë mbulon bashkëpunimin publik privat në kontekst ndërkombëtar, duke përfshirë bashkëpunimin e detyruar, bashkëpunimin vullnetar me mandat ligjor dhe bashkëpunimin vullnetar pa mandat ligjor. Pjesa e katërt përmban rastet studimore të përgatitura me idenë për t’u dhënë mundësi trajnerëve të testojnë njohuritë e pjesëmarrësve të përftuara si në këtë modul, ashtu edhe në modulet e mëparshme për të drejtën materiale, të drejtën procedurale dhe bashkëpunimin ndërkombëtar. | | |
| **Përmbajtja e leksionit** | | |
| **Numrat e diapozitivave** | **Përmbajtja** | |
| 1 deri në 5 | Diapozitivat e parë parashikojnë strukturën dhe objektivat e këtij sesioni. Pjesëmarrësve u jepet mundësia të bëjnë pyetje paraprake që mund të kenë për strukturën dhe objektivat e sesionit. | |
| 6 deri në 17 | Këto diapozitiva i prezantojnë pjesëmarrësit me disa përkufizime bazë që kanë të bëjnë me pjesët e mbetura të sesionit. Disa terma të përcaktuara në këtë pjesë janë mbuluar në modulet e tjera, dhe trajneri mund të gjedhë t’i kalojë diapozitivat e shënuara si jo thelbësore apo t’i kalojë shkurtimisht. Ky sesion i prezanton delegatët edhe me punën e Grupit të Provave në Re. | |
| 18 deri në 40 | Këto diapozitiva mbulojnë bashkëpunimin midis sektorëve publikë e privatë në kontekstin e brendshëm, të detyruar dhe vullnetar. Një shpjegim i shkurtër i legjislacionit të vendit që mundëson një bashkëpunim të tillë është i rekomandueshëm, duke dhënë shembuj se si të drejta të tilla procedurale mund të ushtrohen në lidhje me një ofrues shërbimi të brendshëm. Trajneri pritet gjithashtu të diskutojë shembuj, nëse ka, të memorandumeve të mirëkuptimit apo marrëveshjeve të bashkëpunimit midis organeve të sektorit privat dhe të sektorit publik në lidhje me bashkëpunimin në çështje të lidhura me krimin kibernetik dhe provat elektronike. Trajneri duhet t’i sqarojë të pranishmit se për të dhënat në re, zbatohen të gjitha të drejtat procedurale të brendshme. | |
| 41 deri në 72 | Këto diapozitiva mbulojnë bashkëpunimin midis sektorëve publikë dhe privatë në kuadër ndërkombëtar. Kjo pjesë e modulit trajton tre nivele bashkëpunimi; pra, bashkëpunimin e detyruar me mandat ligjor, bashkëpunimin vullnetar me mandat ligjor dhe bashkëpunimin vullnetar, pavarësisht nga mandati i ligjor. Diapozitivat trajtojnë secilin bashkëpunim.  Në lidhje me bashkëpunimin e detyruar, trajneri pritet të shpjegojë se si kanalet e bashkëpunimit ndërkombëtar i japin mundësi sektorit publik të një vendi ta detyrojë bashkëpunimin e sektorit të shërbimit privat të një vendi tjetër, duke kërkuar që vendi i dytë të ushtrojë të drejtat e tij procedurale për të bërë të detyruar bashkëpunimin e ofruesit të shërbimit të sektorit privat të tij. Trajneri gjithashtu thekson përdorimin jashtë territorial të urdhrave të ofrimit (të bashkëpunimit), dhe se si ata bëjnë të mundur kërkimin e bashkëpunimit të detyruar të ofruesve të huaj të shërbimit në territorin e tyre, për sa i takon informacionit rreth abonentëve të caktuar, në pronësi apo nën kontrollin e ofruesve të shërbimit të tillë.  Në lidhje me bashkëpunimin vullnetar me mandat ligjore trajneri duhet të fokusohet në Nenin 32 të Konventës së Budapestit, e cila mundëson qasje të drejtpërdrejtë ndërkufitare në të dhënat e ruajtura kompjuterike me pëlqim apo kur janë publikisht të disponueshme. Kjo pjesë është trajtuar ndërkohë me të njëjtat hollësi në Modulin për Bashkëpunimin ndërkombëtar (1.4.1), kështu që trajneri mund të vendosë që t’i përdorë diapozitivat thjesht si freskim të njohurive, duke u fokusuar vetëm në aspektet më të rëndësishme që mund të dalin në bashkëpunimin me ofruesit e huaj të shërbimit.  Së fundi, këto diapozitiva diskutojnë mekanizmat përmes të cilave mund të realizohet bashkëpunimi me ofruesit e huaj të shërbimit pa mandat ligjor. Kjo pjesë mbulon proceset e miratuara nga disa ofrues shërbimesh për bashkëpunim të drejtpërdrejt. | |
| 74 deri në 83 | Këto diapozitiva listojnë aspektet që duhen marrë parasysh në bashkëpunimin me ofrues të huaj shërbimi. Pritet që trajneri t’i njohë të pranishmit me këto aspekte në një mënyrë që thekson rolin e pjesëmarrësve në sigurimin e bashkëpunimit efikas me ofrues të tillë shërbimi. | |
| 84 deri në 103 | Këto diapozitiva përmbajnë raste të veçanta studimore. Çdo rast studimor përbëhet nga fakte të shkurtra që lidhen me materialet e mbuluara nga sesioni. Trajneri duhet së pari të lexojë faktet e një rasti studimor, pastaj t’u japë delegatëve mundësi që të propozojnë përgjigje. Trajneri mund të duhet të ndërhyjë dhe t’i udhëheqë të pranishmit për të gjetur përgjigje të ndryshme. Trajneri duhet të sigurojë që kjo pjesë e sesionit të jetë ndëraktive sepse do t’i japë atij mundësi për të gjykuar nëse trajnimi ishte efikas. | |
| 104 deri në 107 | Trajneri duhet të përmbledhë objektivat e sesionit me pjesëmarrësit dhe t’u japë atyre mundësi të bëjnë pyetje që lidhen me materialet e këtij moduli. | |
| **Ushtrime praktike**  Për këtë leksion nuk janë parashikuar ushtrime praktike. | | |
| **Vlerësimi/kontrolli i njohurive**  Për këtë sesion nuk është përgatitur ndonjë vlerësim formal. Trajneri inkurajohet të kontrollojë njohuritë dhe të kuptuarit nga pjesëmarrësit duke u bërë pyetjet përkatëse gjatë gjithë sesionit. Trajneri gjithashtu duhet të përdorë rastet studimore për të parë nëse janë realizuar objektivat e sesionit. | | |