**Plani i leksionit**

Leksioni 1.1.2 (Prezantimi me Krimin kibernetik – Kërcënimet, Tendencat dhe Sfidat)

|  |  |  |
| --- | --- | --- |
| Leksioni 1.1.2 (Prezantimi me krimin kibernetik) | | Kohëzgjatja: 120 minuta |
| **Burimet që kërkohen:**   * Lap top/PC me programe kompjuterike (software) në versione të pajtueshme me materialet e përgatitura * Projektor dhe ekran. * Qasje në Internet (nëse është e mundur). * Letra shkrimi dhe lapsa për studentët. | | |
| **Qëllimi i sesionit:**  Qëllimi i përgjithshëm i sesionit është t’i njohë të pranishmit me shoqërinë e informacionit dhe krimin kibernetik, organizatat ndërkombëtare dhe përpjekjet e tyre për të trajtuar këtë formë moderne të kriminalitetit, përkufizimet bazë të krimit kibernetik, Konventën e Budapestit të Këshillit të Evropës (KiE) dhe me format ekzistuese bashkëkohore të krimit kibernetik. | | |
| **Objektivat:**  Në fund të Leksionit, studentët do të jenë në gjendje të:   * **Identifikojnë llojet e ndryshme** të krimit kibernetik dhe ndikimin e tyre. * **Listojnë kërcënimet, tendencat dhe instrumentet** e krimit kibernetik dhe reagimet ndaj fenomenit. * **Shpjegojnë konceptet** e krimit kibernetik që konsiderohen lloje krimesh sipas pjesës më të madhe të legjislacioneve dhe sipas standardeve ndërkombëtare. * **Analizojnë nevojat dhe avantazhet e harmonizimit** midis legjislacionit të brendshëm dhe instrumenteve ndërkombëtare, në veçanti, me Konventën e Budapestit. | | |
| **Udhëzime për trajnerin**  Ky sesion është përgatitur për t’u dhënë të pranishmëve një ide të përgjithshme të vendeve të krimit kibernetik dhe kriminalitetit kibernetik në çerekun e parë të Shekullit të 21të. Ky sesion është ndarë në shtatë pjesë. Pjesa e parë e prezantimit do të përshkruajë realitetet e reja të shoqërisë së informacionit dhe do t’u referohet aktiviteteve të reja ilegale që po zhvillohen në rrjete. Pjesa e dytë do të rimarrë disa nga qasjet tradicionale ndaj krimit kibernetik nga disa organizata ndërkombëtare. Pjesa e tretë do të përpiqet të kalojë në realitetin e mbuluar nga koncepti eventual i krimit kibernetik. Pjesa e katërt do të shpjegojë se çfarë është Konventa e Budapestit për Krimin Kibernetik dhe do të nënvizojë rëndësinë e këtij instrumenti të vetëm detyrues ndërkombëtar për luftën ndaj krimit kibernetik. Pjesa e pestë do t’u referohet disa nga aktiviteteve më të rëndësishme ilegale të kryera në internet. Pjesa e gjashtë do të prekë shkurtimisht vektorët kryesorë të tendencave bashkëkohore të krimit kibernetik, dhe tendencat në zhvillim e sipër. Pjesa e shtatë do t’u rikthehet temave më të mëdha të të gjithë prezantimit. | | |
| **Përmbajtja e leksionit** | | |
| **Numrat e diapozitivave** | **Përmbajtja** | |
| 1 deri në 3 | Diapozitivat e parë përcaktojnë strukturën dhe objektivat e këtij sesioni. Delegatëve do t’u jepet mundësia të bëjnë çdo pyetje paraprake që mund të kenë në lidhje me strukturën dhe objektivat e sesionit. | |
| 4 deri në 19 | Këto diapozitiva synojnë t’u japin delegatëve një ide për aspektet bashkëkohore të shoqërisë së informacionit dhe për kuptimin dhe pasojat e...(mungon fundi). Gjithashtu, shpjegimi i fenomenit global të Internetit dhe format e reja më të mira të organizimit dhe ndërveprimit njerëzor përmes përdorimit të teknologjive të reja që janë të disponueshme për ne është me shumë rëndësi, dhe ky duhet të jetë prezantimi me format e para të krimit kibernetik si të tillë.  Aspekti global dhe ndërkombëtarizimi i krimeve të kryera në të gjitha nivelet e rrjeteve kompjuterike në botë sot është i habitshëm, gjë që shtron pyetje të reja për mundësitë që ekzistojnë për t’u përdorur nga agjencitë e zbatimit të ligjit, prokuroritë dhe gjyqësori për ta trajtuar problemin me efikasitet.  Sfidat moderne të fenomenit të krimit kibernetik dhe mjedisi dixhital dhe kibernetik duhet t’u paraqiten delegatëve në një mënyrë që t’u japë atyre një ide bazë për të kuptuar se sa e pranishme është kjo formë krimi.  Gjithashtu çështjet e lidhura me mbrojtjen e infrastrukturave kritike nga sulmet kibernetike, siguria kibernetike dhe lufta kibernetike e bëjnë të kuptuarit e tij edhe më kompleks. | |
| 20 deri në 32 | Këto diapozitiva mbulojnë përshkrimet e këtyre termave që përdoren në terminologjinë e krimit kibernetik bashkëkohor. Terma të tilla si “krimi kompjuterik”, “krimi përmes teknologjisë së lartë”, “Krimi i TI-së” dhe “krimi kibernetik” shpesh përzihen dhe krijojnë paqartësi dhe keqkuptime. Teknologjia mund të përdoret(keqpërdoret) në një numër mënyrash të cilat duhet që të shpjegohen pak nga pak gjatë gjithë diapozitivave. Të gjitha aspektet janë të rëndësishme dhe ekzistojnë në rastet e krimeve kibernetike në botën e sotme.  Gjithashtu, trajneri duhet të shpjegojë kuptimin e gjerë dhe të ngushtë të krimit kibernetik dhe ta krahasojë atë me format tradicionale të kriminalitetit dhe ta vendosë atë në perspektivën e rrethanave dhe pasojave të jetës së vërtetë. | |
| 33 deri në 37 | Këto diapozitiva japin një prezantim i fushëveprimit të traktatit më të rëndësishëm ndërkombëtar për krimin kibernetik sot, që është Konventa për Krimin Kibernetik të Këshillit të Evropës (ETS 185), e njohur përgjithësisht si “Konventa e Budapestit”. | |
| 38 deri në 58 | Këto diapozitiva i prezantojnë delegatët me disa iniciativa dhe mekanizma ndërkombëtare për luftën kundër krimit kibernetik, nga niveli më global në atë lokal, duke përfshirë organizata të ndryshme, agjenci dhe traktate që mund të bëjnë të mundur dhe lehtësojnë reagimin efikas të agjencive të brendshme dhe ndërkombëtare të zbatimit të ligjit, prokurorisë dhe gjyqësorit. Trajneri duhet t’i shpjegojë këto reagime të ndryshme ndaj krimit kibernetik. Diapozitivat mbulojnë Kombet e Bashkuara, G8, BE, OSCE, Këshillin e Evropës dhe organizatat, traktatet dhe dokumentet në nivel rajonal dhe lokal, dhe reagimet e tyre ndaj krimit kibernetik, dhe secila prej tyre duhet t’u bëhet e njohur delegatëve. | |
| 59 deri në 85 | Këto diapozitiva paraqesin dhe japin një ide bazë gjithëpërfshirëse për shumicën e aktiviteteve të paligjshme dhe të instrumenteve të sotëm të krimit kibernetik. Fishing-u, spam-et, dhe dërgimi i spam-eve, malware-t në një kuptim më të gjerë dhe të ngushtë, viruset kompjuterike, spyware-t, trojanët e kompjuterëve, botnet-et, DarkNet-i, dhe TOR-i, janë vetëm disa shembuj, por shumë të rëndësishëm.  Trajneri duhet të përqendrohet sidomos në format bashkëkohore dhe lokale me rëndësi të këtyre aktiviteteve duke u përfshirë më ngushtësisht me pjesëmarrësit dhe duke grumbulluar njohuritë e nevojshme për të kuptuar se cilat forma janë më problematike për audiencën në këtë drejtim. | |
| 86-95 | Këto diapozitiva bëjnë një prezantim të shkurtër dhe të përgjithshëm të tendencave aktuale në kryerjen e veprave penale. Platformat celulare, malware-t bankarë, ransomware-t dhe komprometimi i emaileve të punës, hackerimi dhe abuzimi i rrjeteve sociale, shkeljet e IPR-ve, kërcënimet e avancuara të vazhdueshme dhe format e tyre, transaksionet celulare dhe kriptomonedhat, Interneti i Gjërave (Internet of Things) dhe aspektet e tij, të gjitha këto forma dhe tendenca të krimit kibernetik janë shumë të pranishme sot dhe po i shkaktojnë botës dëme shumë të mëdha.  Prezantuesi duhet të ndërveprojnë me të ftuarit gjatë kësaj pjese të prezantimit dhe të gjejë se cilat forma bashkëkohore janë të pranishme në nivelin lokal. | |
| 96-98 | Përmbledhje. Çfarë është krimi kibernetik dhe përse duhet të shqetësohemi në lidhje me të.  Kërcënimet, tendencat dhe instrumentet e krimit kibernetik dhe reagimet ndaj këtij fenomeni.  Realitetet e mbuluara nga shprehja *krimi kibernetik* dhe konceptet që konsiderohen lloje krimi në shumicën e legjislacioneve dhe sipas standardeve ndërkombëtare.  Nevoja dhe e mira e harmonizimit të legjislacionit të brendshëm me instrumentet ndërkombëtare, në veçanti, me Konventën e Budapestit. | |
| **Ushtrime praktike**  Në këtë leksion nuk parashikohen ushtrime praktike. | | |
| **Vlerësimi/Kontrolli i njohurive**  Për këtë sesion nuk është përgatitur ndonjë vlerësim formal. Trajneri inkurajohet të kontrollojë njohuritë dhe të kuptuarit e këtyre koncepteve duke bërë pyetje përkatëse gjatë gjithë sesionit. | | |