Leksioni 1.1.1 Hapja e kursit

|  |  |  |
| --- | --- | --- |
| Leksioni 1.1.1 Hapja e kursit | | Kohëzgjatja: 1 orë |
| **Burimet që kërkohen:**   * Lap top/PC me programe kompjuterike (software) në versione të pajtueshme me materialet e përgatitura. * Projektor dhe ekran. * Qasje në Internet (nëse është e mundur). * Shembuj pajisjesh kompjuterike (nëse ka). * Dërrasë e bardhë për të shkruar. * Lapsa për të shkruar në dërrasë të bardhë (të paktën 2 për çdo ngjyrë, blu, e zezë, e kuqe dhe e gjelbër). * 2 tabakë letre të përshtatshme. * Letra për shënime dhe lapsa për nxënësit. * Kapëse, pajisje për të bërë vrima, dhe gërshërë. * Letër ngjitëse (Blu tack) ose e ngjashme për të ngjitur letra përkohësisht në mure. | | |
| **Qëllimi i sesionit:**  T’u jepet pjesëmarrësve informacion për nevojën për kursit të trajnimit dhe synimin dhe objektivat e tij. Të sigurojë që të kenë informacion të mjaftueshëm për programin e aktiviteteve dhe orarin. Të japë informacion rreth hollësive shëndetësore, të sigurisë dhe administrative të kursit. Të prezantojë trajnerët me përfaqësuesit e pranishëm. | | |
| **Objektivat:**  Në fund të leksionit, studentët do të jenë në gjendje të:   * Diskutojnë qëllimin e përgjithshëm të kursit * Shpjegojnë përse ky kurs është i nevojshëm * Listojnë pjesët përbërëse të orarit dhe aktiviteteve të kursit * Listojnë procedurat shëndetësore dhe të sigurisë të vendit. | | |
| **Udhëzime për trajnerin**  Kjo është pjesa hapëse e kursit. Gjatë këtij sesioni, trajnerët prezantohen me delegatët. Qëllimi dhe objektivat e kursit shpjegohen bashkë me metodat e mësimdhënies.  Trajneri mund të zgjedhë të prezantojë “akullthyesit”, për t’i nxitur delegatët të përfshihen në kurs dhe ndërveprojnë me njeri tjetrin në një fazë të hershme.  Për këtë sesion është përgatitur një prezantim në PowerPoint. Ky është një prezantim i përgjithshëm dhe nuk merr parasysh çështje kombëtare që mund të duhet të trajtohen kur ky kurs të adresohet në shkallë kombëtare. Trajneri duhet të sigurojë që informacioni në këtë prezantim të jetë i përshtatshëm për vendin ku ofrohet.  Ky sesion është shkurtuar, krahasuar me kursin fillestar, duke hequr prej tij ushtrimin për thyerjen e akullit me qëllim për t’i prezantuar delegatët me njeri tjetrin dhe me trajnerët. Trajneri duhet të ketë parasysh se si të sigurojnë sa më mirë që delegatët të jenë të angazhuar që në fillim dhe që të mos ketë pengesa në procesin e të mësuarit. | | |
| **Përmbajtja e leksionit** | | |
| **Numrat e diapozitivave** | **Përmbajtja** | |
| 2 | Në këtë diapozitiv trajtohen çështje të shëndetit dhe sigurisë. Këto ndryshojnë në varësisë së vendit ku jepet leksioni. Është përgjegjësia e trajnerit të sigurojë që të ketë informacionin e duhur për t’ua dhënë delegatëve. Është me rëndësi që trajnerët të prezantohen me delegatët gjatë këtij sesioni, me qëllim që të kuptojë se nga vinë e kush janë, njohuritë që kanë dhe rolin e tyre në kurs. | |
| 3 | Delegatët njihen me thelbin e kursit. Ky kurs ka kombinuar elementët e dy kurseve trajnuese të Këshillit të Evropës; duke bashkuar elementët thelbësore të krimit kibernetik, të provave elektronike dhe të ardhurat e krimeve të kryera përmes internetit. | |
| 4 | Objektivat e leksionit paraqiten në këtë diapozitiv. Dhe ky është leksioni i parë, trajneri duhet të shpjegojë rëndësinë e objektivave dhe qëllimin e tyre. Në veçanti, ata duhet të shpjegojnë se këto parime janë një mënyrë që të dy delegatët dhe trajnerët të vlerësojnë nëse përmbajtja e dhënë i përmbush objektivat. | |
| 5 to 7 | Është e rëndësishme që delegatëve t’u shpjegohet qëllimi i përgjithshëm i kursit që në fillim fare. Kjo gjë do t’u japë atyre mundësi të vlerësojnë arsyen kryesore përse janë aty. Ka dy aspekte të ndryshme të kursit, të cilat duhet të shpjegohen. | |
| 8 | Orari i kursit duhet t’u shpjegohet studentëve në këtë fazë. Kjo duhet të përfshijë orarin e kursit, drekën dhe pushimet e tjera dhe një përshkrim të shkurtër të çdo sesioni. Përfshirja apo përjashtimi i çdo vlerësimi duhet të trajtohet në këtë fazë. Nëse bëhet një vlerësim, kjo duhet të shpjegohet në hollësi, përfshirë pritshmëritë e studentëve në lidhje me studimin. | |
| 9 | Trajneri duhet t’u japë pjesëmarrësve mundësinë për të bërë pyetje që mund të kenë në lidhje me temat e mbuluara deri tani dhe për çdo çështje që mund të kenë në lidhje me kursin apo rregullimet logjistike. | |
| **Ushtrime praktike**  Në këtë leksion nuk parashikohen ushtrime praktike. | | |
| **Vlerësimi/Kontrolli i njohurive**  Për këtë sesion nuk është përgatitur ndonjë kontroll njohurie apo vlerësim. | | |