Leksioni 1.1.3 Teknologjia

|  |  |  |
| --- | --- | --- |
| Leksioni 1.1.3 Teknologjia | | Kohëzgjatja: 180 minuta |
| **Burimet e kërkuara:**   * Këtu listoni të gjitha burimet që kërkohen për leksionet. Lista e mëposhtme është një shembull i asaj që mund të kërkohet. Çdo trajner duhet të kontrollojë listën dhe të shtojë ndonjë burim tjetër të tillë si video, tekste, etj. * Kompjuter/Laptop i pajisur me versione programesh që përputhen me materialet e përgatitura. * Prezantim në PowerPoint. * Video clip “Warriors of the Net -Luftëtarët e Net-it”. * Projektor dhe ekran. * Qasje në internet (nëse është e mundur). * Dërrasë e bardhë. * Lapsa që shkruajnë në dërrasë të bardhë (të paktën 2 për secilën ngjyrë, blu, e zezë, e kuqe dhe e gjelbër). * Tabakë letre me letër të përshtatshme. * Letra për të shkruar dhe lapsa për pjesëmarrësit. * Kapëse, pajisje për çmime brimash dhe gërshërë. * Letra ngjitëse (Blu tack) apo të ngjashme, për të ngjitur letrat përkohësisht në mur. | | |
| **Qëllimi i sesionit:**  Ky sesion jep informacion për teknologjinë që do të haset nga gjyqtarët dhe prokurorët gjatë punës së tyre dhe që përdoret nga kriminelët për të kryer krime dhe nga agjencitë ligjzbatuese për t’i zbuluar ato. Qëllimi i sesionit është t’i japë mundësi audiencës të marrë njohuri të mjaftueshme rreth teknologjisë që të mund t’i kryejnë me efikasitet rolet e tyre. | | |
| **Objektivat:**  Në fund të leksionit, pjesëmarrësit do të jenë në gjendje të:   * Identifikojnë sistemet e ndryshme operative kompjuterike. * Shpjegojnë mënyrën bazë të funksionimit të rrjeteve. * Përshkruajnë funksionet e Internetit. * Identifikojnë të paktën 5 aplikacione të mëdha Interneti. * Shpjegojnë se si është zhvilluar Interneti nga fillimi deri më sot. * Dallojnë aplikacionet e ndryshme të Internetit. * Përshkruajnë dallimin midis Darknet-it dhe Deep Web-it. * Shpjegojnë bazën e kripto monedhave. * Identifikojnë se si kriminelët i përdorin aplikacionet e ndryshme të Internetit. | | |
| **Udhëzime për trajnerin**  Ky sesion synon t’u japë trajnerëve kuadrin për përgatitjen e materialeve trajnuese që do të japin si pjesë e një programi më të gjerë. Ai nuk mund të jetë gjithëpërfshirës sepse teknologjia ndryshon kaq shpejt sa që çdo specifikim i hollësishëm teknik do të vjetrohej pothuaj posa që të botohej dokumenti. Është thelbësore që gjyqtarët dhe prokurorët të kenë njohuri të mjaftueshme teknike që lidhen me çështjet me të cilat ata merren, për të siguruar funksionimin e drejtë të çdo sistemi gjyqësor. Ky sesion jep një ide të përgjithshme rreth aspekteve përkatëse të teknologjisë dhe rëndësisë së saj për sistemin e drejtësisë penale. Një prezantim në PowerPoint jepet si burim për trajnerët për ta përdorur nëse e shohin me vend.  Gjithashtu jepet një burim shtesë në formën e një videoje me klipe, *Luftëtarët e Net-it* (*Warriors of the Net)* për t’u dhënë pjesëmarrësve një ide të mirë dhe të qartë për mënyrën e funksionimit të rrjeteve. Videoja gjendet në www.warriorsofthe.net dhe është e disponueshme në gjuhët e mëposhtme: anglisht, gjermanisht, hebru, holandisht, suedisht, italisht, portugalisht, danisht, norvegjisht, hungarisht, çekisht, spanjisht dhe ukrainisht.  Ky sesion jep informacion për teknologjinë që do të haset nga gjyqtarët dhe prokurorët gjatë punës së tyre dhe që përdoret nga kriminelët për të kryer krime dhe nga agjencitë ligjzbatuese për t’i zbuluar ato. Prezantimi në Powerpoint kërkon të ndihmojë në njohjen e pjesëmarrësve me teknologjitë. Megjithatë, ai duhet të përdoret vetëm si një model dhe duhet të përshtatet nga trajneri për t’iu përshtatur audiencës së synuar, programit mësimor dhe informacionit që lidhet me vendin e tyre.  Koha e caktuar për këtë sesion në këtë version është reduktuar nga 240 minuta në 180 minuta, kështu që do të jetë e nevojshme që trajneri t’i përshtatë materialet për të përmbushur nevojat e çdo audience, të cilat mund të jenë të ndryshme, për shembull, në varësi të sistemit ligjor apo të vendeve ku zhvillohet trajnimi. Sikurse u përmend, ky material jep kuadrin mbi të cilin trajneri duhet të përgatitë materialet që do të japë, në përputhje me objektivat e leksionit.  Kohët e listuara më poshtë tregojnë sasinë e kohës që duhet t’i caktohet secilës pjesë të leksionit. Në varësi të nevojës, kjo do të thotë se disa pjesë do të trajtohen në më shumë se një prej tre sesioneve të caktuara.   * Prezantimi dhe hapja (Axhenda dhe objektivat e sesionit) (10 minuta) * Pjesa 1 – Si funksionon Interneti (50 minuta). * Pjesa 2 – Shërbimet e Internetit (40 minuta). * Pjesa 3 – Aplikacione të tjera të rëndësishme në Internet (40 minuta). * Pjesa 4 – Krimet në Internet (30 minuta). * Përmbledhje (10 minuta). | | |
| **Përmbajtja e Leksionit** | | |
| **Numrat e diapozitivave** | **Përmbajtja** | |
| 1 deri në 7  Të detyrueshme | Diapozitivat hapëse janë prezantimi me sesionin dhe përfshijnë Axhendën dhe objektivat e sesionit. Trajneri duhet të sigurojë që këto të ndryshohen kur është vendosur të përjashtohen grupe diapozitivash apo tema të caktuara. Këto diapozitiva janë një prezantim i lezetshëm me temën dhe identifikojnë qartë se ritmi i ndryshimit të teknologjisë e ka tejkaluar mendimin e disa prej ekspertëve të kohës. Ky është një prezantim me harduerët e kompjuterëve që janë hequr nga ky kurs. Provat elektronike të lexuara paraprakisht për kursin ofronë një ndarje të hollësishme të mjeteve dixhitale dhe nuk është më e nevojshme që ato të përfshihen këtu. | |
| 8 deri në 18  Të rëndësishme | Kjo pjesë e shkurtër trajton softuerin tipik që gjendet në kompjuterë. Ka statistika në diapozitivat 12, 14 dhe 16. Është përgjegjësia e trajnerit të sigurojë që këto statistika të përditësohen për të pasqyruar kohën dhe vendndodhjen e kursit të trajnimit. | |
| 19 deri në 23  Të rëndësishme | Këto diapozitiva trajtojnë historinë e Internetit dhe janë një prezantim i thjeshtë me temën. Trajnerët mund të dëshirojnë të përdorin informacionin e tyre për të përshkruar këtë histori. | |
| 24 deri në 32  Të detyrueshme | Kjo pjesë i prezanton të pranishmit me disa terma të përdorura nga sistemi, gjë që duhet të mbështetë të mësuarit nga leximi i shpejtë paraprak. | |
| 33 deri në 41  Të detyrueshme | Kjo pjesë i prezanton të pranishmit me konceptet bazë mbi të cilat mbështetet Interneti. Diapozitivi 34 është një lidhje (link) me videon “Warriors of the Net”. Trajnerët duhet të sigurojnë që ta kenë këtë video, mundësisht në gjuhën që flasin pjesëmarrësit. Është e pëlqyeshme që videoja të shfaqet përpara klasës prandaj duhet siguruar që mjetet e videos dhe audios të vendit janë të përshtatshme për t’u përdorur për të shfaqur videon. Diapozitivat 40 dhe 41 përmbajnë statistika të krahasueshme të depërtimit të Internetit. Është përgjegjësia e trajnerit të sigurojë që këto statistika të jenë të përditësuara dhe kur është e mundur t’i përshtaten audiencës. | |
| 42 deri në 56  Të detyrueshme | Kjo pjesë i prezanton të pranishmit me çështjen e rëndësishme të adresave IP, diskuton dallimet midis IPv4 dhe IPv6. Trajneri duhet të theksojë rëndësinë e vendosjes së kohës dhe datës. | |
| 57 deri në 82  Të detyrueshme | Sesioni për shërbimet e Internetit shqyrton gamën e shërbimeve të disponueshme për përdoruesit dhe shpjegon disa nga termat që i përshtaten audiencës. Sesioni ndahet në pjesë që mund të administrohen më lehtësisht. Kur e lejon koha dhe teknologjia e disponueshme e mbështet këtë, trajneri mund të dojë të demonstrojë disa nga burimet e diskutuara me anë të një lidhjeje të drejtpërdrejt në Internet. | |
| 83 deri në 143  Të detyrueshme | Kjo pjesë i informon të pranishmit më shumë për aplikacionet e Internetit dhe rëndësinë e tyre në sistemin e drejtësisë penale. Në diapozitiva ka shënime të qarta të shumta me të cilat trajneri duhet të njihet me to në kuadër të realizimit të trajnimit. Tema e diskutuar përfshin monedhat virtuale, *Dark Net*-in dhe *Deep* *Web*-in si edhe *Cloud Computing* dhe *Internet of Things*. Me kalimin e kohës, teknologji të tjera do të bëhen të disponueshme dhe nuk do të kapen përpara se të përditësohet kursi përsëri. Trajneri mund të shohë mundësinë e futjes së teknologjive të tjera përkatëse që mund të futen në përdorim në atë kohë. Ka shumë informacion në këtë pjesë që do të jetë i ri për pjesëmarrësit dhe është në nivelin njohës. Prandaj është me rëndësi që trajneri ta mbajë materialin në atë nivel me qëllim që të sigurohet që pjesëmarrësit të mos jenë tepër të ngarkuar me informacion tejet teknik. | |
| 144 deri në 163  Të rëndësishme | Kjo pjesë e leksionit trajton llojet e krimit kibernetik që mbizotërojnë dhe u jep atyre një farë ideje rreth temës. Trajneri mund të dëshirojë të plotësojë informacionin me shembuj të rasteve me të cilat ata mund të jenë të njohur në lidhje me disa kategori. Gjithashtu është e dobishme të pyeten pjesëmarrësit nëse kanë përvojë nga puna me ndonjë prej llojeve të krimeve. Mund të ketë ndodhur që të kenë marrë phishing ose 419 emaile që mund t’i diskutojnë. Diapozitivat 145 deri në 148 përmbajnë disa statistika nga NW3C. Është përgjegjësi e trajnerit të sigurojë që ato të jenë të përditësuara ose të zëvendësuara me statistika të ngjashme për rajonin në të cilin do të zhvillohet trajnimi. | |
| 164 deri në 166  Të detyrueshme | Pjesa e fundit ofron një mundësi për trajnerin që të reflektojë për atë që u është mësuar pjesëmarrësve në leksion dhe për t’u siguruar që janë realizuar objektivat. Gjithashtu ajo u jep pjesëmarrësve mundësi për të ngritur ndonjë çështje që mund të kërkojë qartësim. | |
| **Ushtrime praktike**  Nuk janë parashikuar ushtrime praktikë për këtë sesion të veçantë duke qenë se nuk ka garanci që niveli i teknologjisë dhe qasja në Internet për të realizuar ushtrime të tilla do të jenë të disponueshme në të gjitha vendet.  Trajnerët në të ardhmen mund të kërkojnë të plotësojnë të mësuarit me anë të ushtrimeve, ku trajnimi jepet në një mjedis me mjete të përshtatshme. | | |
| **Vlerësimi/Kontrolli i njohurive**  Për këtë kurs nuk është parashikuar ndonjë kontroll specifik përveç atij që listohet më lart të parashikuar për këtë kurs. Nuk është kërkuar ndonjë vlerësim zyrtar. | | |