**Plani i leksionit**

Leksioni 1.2.4 (Legjislacioni i kombëtar)

|  |  |  |
| --- | --- | --- |
| Leksioni 1.2.4 (Legjislacioni i brendshëm) | | Kohëzgjatja: 120 minuta |
| **Burimet që kërkohen:**   * Lap top/PC me programe kompjuterike (software) në versione të pajtueshme me materialet e përgatitura. * Projektor dhe ekran. * Qasje në Internet (nëse është e mundur). * Letra shkrimi dhe lapsa për studentët. | | |
| **Qëllimi i sesionit:**  Objektivi i këtij sesioni është të japë të gjithë informacionin dhe formimin e nevojshëm gjyqtarëve dhe prokurorëve për të bërë të mundur që ata të përdorin në mënyrë efikase dispozitat procedurale në legjislacionin vendor për procedimin dhe gjykimin e çështjeve të krimit kibernetik. | | |
| **Objektivat:**  Në fund të sesionit, pjesëmarrësit duhet të jenë në gjendje të:   * Listojnë dispozitat themelore të së drejtës penale dhe të identifikojnë disa nga faktorët kyç të përdorur për përshkrimin e krimeve, bazuar në ligjin ekzistues të brendshëm. * Shpjegojnë rëndësinë e kushteve dhe mbrojtjeve të ligjit të brendshëm. * Shpjegojnë dispozitat ekzistuese procedurale të ligjit të brendshëm. * Analizojnë nevojat dhe përfitimet e harmonizimit të legjislacionit kombëtar me instrumentet ndërkombëtare, në veçanti, me Konventën e Budapestit. | | |
| **Udhëzime për trajnerin**  Ky sesion duhet të plotësohet nga trajneri i vendit dhe duhet të mbulojë kuadrin aktual legjislativ për çështje të lidhura me krimin kibernetik dhe të dhënat elektronike. Sugjerohet që sesioni të ndahet në dy pjesë, përveç prezantimit dhe nxjerrjes së konkluzioneve. Pjesa e parë e sesionit mund të trajtojë veprat themelore, pra, ato vepra që quhen vepra penale sipas legjislacionit kombëtar. Pjesa e dytë e sesionit mbulon të drejtat procedurale sipas legjislacionit të brendshëm. | | |
| **Përmbajtja e leksionit** | | |
| **Numrat e diapozitivave** | **Përmbajtja** | |
| 1 deri në 4 | Diapozitivat përcaktojnë strukturën dhe objektivat e këtij sesioni. Pjesëmarrësve u duhet dhënë mundësia të bëjnë çdo pyetje paraprake që mund të kenë për strukturën dhe objektivat e sesionit. | |
| 5 deri në 16 | Kjo pjesë mbulon veprat bazë sipas legjislacionit të vendit. Sugjerohet që trajneri të adresojë veprat përkatëse në bazë të qasjes të parashikuar në Konventën e Budapestit, pra sipas listës së mëposhtme:  a. Qasje e paligjshme.  b. Përgjimi i paligjshëm.  c. Ndërhyrja në të dhëna.  d. Ndërhyrje në sistem.  e. Keqpërdorimi i pajisjeve.  f. Falsifikimi i lidhur me përdorimin e kompjuterit.  g. Mashtrimi i lidhur me përdorimin e kompjuterit.  h. Vepra të lidhura me pornografinë e fëmijëve.  i. Vepra të lidhura me shkeljet e të drejtave të autorit dhe të drejtave të lidhura.  Pjesëmarrësit duhet të njihen me elementët e këtyre dispozitave kryesore ligjore. Trajneri mund të ketë parasysh që t’i theksojë elementët kyç të dispozitave, për të bërë të mundur një kuptim më të mirë të këtyre dispozitave. Trajneri mund të zgjedhë të bëjë një kategorizim të ndryshëm të veprave, por është me rëndësi që çdo vepër të shpjegohet me hollësi të mjaftueshme. | |
| 17 deri në 27 | Kjo pjesë mbulon të drejtat procedurale të parashikuara në legjislacionin kombëtar. Sugjerohet që trajneri të adresojë dispozitat përkatëse duke ndjekur qasjen e parashikuar në Konventën e Budapestit, pra, sipas listës së mëposhtme:  a. Fushëveprimi i rregullave procedurale.  b. Ruajtja dhe bërja e njohur në mënyrë të përshpejtuar të të dhënave kompjuterike.  c. Urdhrat e prodhimit.  d. Kontrolli dhe sekuestrimi.  e. Mbledhja në kohë reale e të dhënave të trafikut.  f. Përgjimi i të dhënave të përmbajtjes.  g. Kushtet dhe mbrojtjet.  Delegatët duhet të njihen me elementë e rëndësishëm të këtyre dispozitave të ligjit procedural. Trajneri mund të shohë mundësinë e nënvizimit të elementëve kyç të dispozitave të ligjit të brendshëm për të bërë të mundur realizimin më efikas të këtyre dispozitave. Trajneri mund të zgjedhë të bëjë një kategorizim të ndryshëm të të drejtave procedurale, por ka rëndësi që secila prej tyre të shpjegohet me hollësi të mjaftueshme. | |
| 28 deri në 30 | Trajneri duhet të përmbledhë objektivat e sesionit dhe t’u japë pjesëmarrësve mundësi të bëjnë pyetje që lidhen me materialet e mbuluara në këtë modul. | |
| **Ushtrime praktike**  Në këtë leksion nuk parashikohen ushtrime praktike. | | |
| **Vlerësimi/Kontrolli i njohurive**  Për këtë sesion nuk është përgatitur ndonjë vlerësim formal. Trajneri inkurajohet të kontrollojë njohuritë dhe të kuptuarit e këtyre koncepteve duke bërë pyetje përkatëse gjatë gjithë sesionit. Trajneri gjithashtu duhet të përdorë rastet studimore për të gjykuar nëse janë përmbushur objektivat e sesionit. | | |